Kletturinn Dwayne Johnson , eða The Rock , virðist mala gull hvar sem hann drepur niður fæti . Stórslysamynd hans San Andreas þénaði litlar 473 milljónir Bandaríkjadala um heim allan , sem þýðir að framhaldsmynd hefur nú fengið grænt ljós frá framleiðendum , samkvæmt heimildum The Wrap vefsíðunnar . San Andreas fjallar um Raymond Gaines , þyrluflugmann á björgunarþyrlu , sem Johnson lék , og tilraunum hans til að bjarga fjölskyldu sinni frá gereyðingu af völdum hrikalegs jarðskjálfta , sem reið yfir Kaliforníuríki . Johnson er að sögn tilbúinn til að skella sér um borð í þyrluna á nýjan leik , og leikstjórinn Brad Peyton mætir sömuleiðis aftur til leiks . Carla Gugino og Alexandra Daddario , sem léku eiginkonu og dóttur Johnson í myndinnni , koma einnig til með að endurtaka leikinn , sem og Paul Giamatti , sem lék jarðskjálftafræðinginn sem spáði fyrir um hamfarirnar . Enn er óvíst um söguþráð og frumsýningardag framhaldsmyndarinnar .